**Kutsetaotleja Päästemeeskonna juht, tase 5 kutseeksami kord**

**I ÜLDSÄTTED**

1. Päästemeeskonna juhi, tase 5 kutseeksami kord (edaspidi *kutseeksami kord*) määrab kindlaks kutseeksami läbiviimise ning selle käigus pääste kutsealale vajalike kompetentsuste olemasolu, mille aluseks on kutsestandard „Päästemeeskonna juht, tase 5“ (kinnitatud 01.12.2022), hindamise põhimõtted.
2. Läbiviidavale kutseeksamile kohaldatakse kutseseaduses, Sisekaitseakadeemia kutse andmise korras pääste valdkonna kutsetele ja teistes asjakohastes õigusaktides sätestatut.
3. Kutsetaotleja lubatakse eksamile pääste valdkonna kutse andmise korras määratud tingimustel (sh hindamiskomisjonile on esitatud komandopealiku või juhendaja täidetud hindamisleht töö käigus omandatud kompetentside kohta (lisa 1) (hindamislehe vorm leitav kutse andja veebilehel [www.sisekaitse.ee/et/node/1052](http://www.sisekaitse.ee/et/node/1052)).
4. Kutseeksami toimumise aja(d) määrab kutsekomisjon.
5. Sisekaitseakadeemia avalikustab kutseeksami toimumise aja ja koha kooli kodulehel hiljemalt 14 kalendripäeva enne kutseeksami toimumist ning teavitab hindamiskomisjoni sellest e-kirja teel.
6. Kutseeksam toimub, kui eksamile on registreerinud vähemalt 2 taotlejat, maksimaalne eksamineeritavate arv ühel eksamil on 12. Kuni kahe taotleja puhul võib kutseeksami kolmanda osa hindamise läbi viia päästemeeskonna juht, tase 5 koolilõpu kutseeksamiga koos.

**II KUTSEEKSAM**

1. Kutsetaotleja lubatakse kutseeksamit sooritama kehtiva isikut tõendava dokumendi alusel.
2. Kutseeksamile pääsu eeldused täitnud, kuid eksamile mitteilmunud kutsetaotlejal on võimalik end registreerida järgmisele kutsekomisjoni poolt kutseeksami sooritamiseks määratud ajale.
3. Kutseeksam toimub Sisekaitseakadeemia õppekompleksis.
4. Kutseeksamil hinnatakse kutsetaotleja edukaks kutsetegevuseks vajalike teadmiste, oskuste, kogemuste ja hoiakute (edaspidi *kompetentsus*) omandamist kutsestandardi „Päästemeeskonna juht, tase 5“ nimetatud tööosadest ja tööülesannetest.
5. Kutseeksami hindamisülesanded ja hindamiskriteeriumid on kirjeldatud kutsekomisjoni kinnitatud kutseeksami hindamisjuhendis „Päästemeeskonna juht, tase 5“.
6. Kutseeksam viiakse läbi kolmeosalise kombineeritud eksamina.
7. Kutseeksami esimene osa koosneb kirjalike ülesannete lahendamisest (test).
8. Kutseeksami esimeses osas hinnatakse kutsetaotleja kutsetegevuseks vajaliku teadmiste olemasolu kompetentsi *Päästetöö tegemine* tegevusnäitajate osas.
9. Kutseeksami teine osa koosneb kirjalike ülesannete lahendamisest *(kaasusülesannete* *lahendamine).*
10. Kutseeksami teises osas tõendab kutsetaotleja kompetentsi Päästetöö korraldamine tegevusnäitajate: “ *täidab päästesündmuse kohta aruandluse ja teeb haldusmenetlustoimingud vastavalt kehtivale korrale; teeb esmased menetlustoimingud sündmuskohal vastavalt kehtivale korrale.*“osas*.*
11. Kutseeksami kolmas osa koosneb praktilise ülesande lahendamisest - *päästesündmuse juhtimine* *reaalset sündmust simuleerivas keskkonnas.*
12. Praktilise ülesande sooritamisel kutseeksami kolmandas osas tõendab kutsetaotleja kompetentsi *Päästetöö korraldamine* tegevusnäitajate:
    * *„valib kogutud info põhjal päästetööks sobiva suuna ja taktika;*
      + *loob päästesündmuse lahendamiseks sobiva plaani, korraldab ressursid ning sündmuskoha halduse“;*
      + *juhib tulemuslikult päästetööd vastavalt kehtivatele õigusaktidele;*
      + *hindab päästesündmuse kulgu ning vajadusel muudab taktikat;*
      + *tagab päästesündmusele kaasatud isikute ohutuse ja jälgib päästetöö ohutustehnikat;*
      + *edastab päästesündmusega seotud osapooltele ja vajadusel avalikkusele teavet pääsesündmuse kohta vastavalt kehtivale korrale.“*
13. Kutseeksami soorituse hindamine toimub mitteeristavalt (arvestatud/mittearvestatud).
14. Kutsetaotlejale omistatakse päästemeeskonna juht, tase 5 kutse kui hindamiskomisjon on kutsetaotleja kutseeksami kõik kolm osa hinnanud hindega „arvestatud“. Mitteeristava hindamise puhul on piisavaks tulemuseks õpiväljundite saavutamine lävendi tasemele vastaval või seda ületaval tasemel ja seda väljendatakse sõnaga „arvestatud”. Ebapiisavaks tulemuseks on õpiväljundite saavutamine lävendi tasemest madalamal tasemel ning seda väljendatakse sõnaga „mittearvestatud”.
15. Kutseeksami soorituse hindamisel negatiivse tulemusega, mida väljendatakse sõnaga „mittearvestatud“ loetakse kutsetaotleja kutseeksam mittesooritatuks. Kutseeksami uuel, so teisel korral, sooritamisel sooritatakse uuesti need hindamisülesanded või hindamisülesanne, mille sooritust hindamiskomisjon esmasel kutseeksamil hindas negatiivse tulemusega („mittearvestatud“). Kui ka teisel soorituskorral hindab hindamiskomisjon hindamisülesande soorituse negatiivse tulemusega, tuleb järgmisel kutseeksami sooritamise korral sooritada kõik hindamisülesanded tervikuna uuesti.

**III HINDAMISKOMISJON**

1. Kutsekomisjon moodustab hindamiskomisjoni, kes hindab kutset taotleva isiku kompetentsuse vastavust kutsestandardi nõuetele. Juhul kui kutsetaotleja sooritab eksami kolmanda osa päästemeeskonna juht, tase 5 koolilõpu kutseeksamiga koos, siis hindab teda koolilõpu kutseeksami hindamiskomisjon. Hindamiskomisjonis on vähemalt kolm liiget, sh esimees. Hindamiskomisjoni liikmed peavad olema sõltumatud ning vajalike erialaste teadmiste ja kogemustega. Hindamiskomisjoni liige peab eksami läbi viimisel ja tulemuste hindamisel tegutsema erapooletult. Hindamiskomisjoni esimees on päästekolledži esindaja.
2. Hindamiskomisjon täidab kutseseaduse §-s 19 sätestatud hindamiskomisjoni ülesandeid.
3. Hindamiskomisjoni liikmel on õigus kõrvaldada eksamilt kutsetaotleja, kes häirib eksami läbiviimist või kasutab eksami esimeses osas lubamatuid abivahendeid (arvuti ja nutiseadmed).
4. Hindamiskomisjoni liikmetel on õigus eksami praktiliste soorituste ajal esitada kutsetaotlejale asjakohaseid lisaküsimusi.

Lisa 1

**TÖÖ KÄIGUS OMANDATUD KOMPETENTSIDE HINDAMISLEHT Päästemeeskonna juht, tase 5**

Kutsestandard kinnitatud 01.12.2022

|  |  |
| --- | --- |
| Kutsetaotleja (nimi) |  |
| Töökoht (asutus, üksus) |  |
| Hindaja (nimi, ametikoht) |  |

HINNANG KUTSETAOTLEJA TEGEVUSTELE

|  |  |  |
| --- | --- | --- |
| **Reageerimisvalmiduse tagamine**  **Tegevusnäitajad** | | **Hindaja hinnang kutsetaotlejale**  **arvestatud/**  **mittearvestatud**  **A/MA** |
| viib läbi valvevahetuse üleandmise ja vastuvõtmise vastavalt kehtivale korrale | |  |
| paigutab isikkoosseisu operatiivvalmiduses olevale päästetehnikale vastavalt kehtivale korrale | |  |
| täidab elektroonselt päästetöö rakendusprogramme | |  |
| informeerib esimesel võimalusel muudatustest operatiivvalmiduses vastavalt kehtivale korrale | |  |
| kontrollib dokumentide täitmist ja täidab valmisoleku tagamiseks vajalikud dokumendid | |  |
| hoiab end kursis teeninduspiirkonna ohutegurite, kõrgema riskiga objektide ja reageerimisressursiga | |  |
| korraldab ja tagab varustuse ning tehnika hooldamise päästekomando tasandil | |  |
| tuvastab erakorralise hoolduse tegemise vajaduse ja teavitab sellest vastavalt kehtivale korrale | |  |
| valmistab ette ja viib läbi valvemeeskonna päevakavajärgset õppetegevust vastavalt plaanile ja teenistuslikule vajadusele | |  |
| annab koolitatavatele tagasisidet, sh ohutusnõuete järgimise kohta | |  |
| täidab õppetegevusega seotud dokumendid vastavalt kehtivale korrale | |  |
| hindab päästjate teadmiste ja oskuste taseme vastavust nõuetele, teavitab väljaõppe lisavajadusest | |  |
| **Märkused/põhjendused:** | | |
| **Päästetöö korraldamine**  **Tegevusnäitajad** | |  |
| tagab päästesündmusele kaasatud isikute ohutuse ja jälgib päästetöö ohutustehnikat | |  |
| analüüsib koos meeskonnaga päästesündmuse lahendamise tulemuslikkust | |  |
| **Märkused/põhjendused:** | | |
| **Päästetöö tegemine**  **Tegevusnäitajad** | |  |
| hindab ja arvestab päästesündmusega seotud ohte ja riske; teavitab päästesündmusele kaasatud isikuid ohtudest ja riskidest; vajadusel annab esmased käitumisjuhised elanikkonna kaitsmiseks | |  |
| hindab päästetöö tulemuslikkust ja edastab infot vastavalt juhendile | |  |
| juhib ja korraldab suitsusukeldumist vastavalt suitsusukeldumise juhendile ja tulekahju eripärale | |  |
| hindab riske vastavalt suitsusukeldumistööde käigus saadud infole | |  |
| kontrollib suitsusukeldujate valmisolekut, varustust ja tegevust; vajadusel suitsusukeldub kasutades selleks põhiauto standardvarustust | |  |
| hindab tule ja põlemisgaaside levikut ning valib sobiva viisi ja vahendid tulekahju leviku piiramiseks ning kustutamiseks | |  |
| annab korralduse tuleohutuspaigaldiste sihipäraseks ja ohutuks kasutamiseks | |  |
| kontrollib kustutustöö efektiivsust ja ohutust ning teeb vajadusel korrektuure | |  |
| **Märkused/põhjendused:** | |  |
| **Ennetustöö tegemine**  **Tegevusnäitajad** | |  |
| planeerib ja viib läbi ohutusalaseid nõustamisi erinevatele sihtgruppidele nii kodu- kui looduskeskkonnas; kaardistab ohutuslase olukorra; täidab nõuetekohase aruandluse vastavalt Päästeametis kehtivatele juhenditele ja programmidele; annab vahetule juhile (komandopealikule) tagasisidet nõustamiste läbiviimise kohta ja teeb ettepanekuid jätkutegevuste algatamiseks | |  |
| korraldab ja viib läbi ennetustkoolitusi erinevatele sihtgruppidele vastavalt korraldusele, tegevuskavadele ja kokkulepetele, tuginedes Päästeameti juhenditele ja programmidele; annab vahetule juhile tagasisidet koolitustegevuse läbiviimise ja koolitusvajaduse kohta; täidab nõuetekohase aruandluse vastavalt Päästeametis kehtivatele juhenditele ja programmidele | |  |
| viib koostöös asutusesiseste ja väliste partneritega läbi ohutuse teemalisi avalikke üritusi; täidab nõuetekohase aruandluse vastavalt Päästeametis kehtivatele juhenditele ja programmidele | |  |
| juhendab meeskonna liikmeid ennetustegevuste läbiviimisel; annab nende tegevuste läbiviimise ja materjalide kohta tagasisidet meeskonnaliikmetele ja Päästeameti kolleegidele, sh üritusturunduse tegevusi koordineerivale nõunikule | |  |
| osaleb ennetusalastes projektides; annab partneritele sisendi ennetustegevuste arendamiseks ja planeerimiseks | |  |
| **Märkused/põhjendused:** | |  |
| **Üldoskused**  **Tegevusnäitajad** | |  |
| järgib oma töös päästeteenistuja väärtusi ja eetikakoodeksit, märkab ohtu ja sekkub | |  |
| oskab hinnata ohte ja riske | |  |
| järgib oma töös päästetöö valdkonda reguleerivaid õigusakte | |  |
| järgib oma töös tööohutuse reegleid ja põhimõtteid | |  |
| kasutab töövahendeid sihipäraselt vastavalt tootja kasutusjuhendile; veendub pärast töövahendi kasutamist selle tehnilises korrasolekus ja vajaduse korral teostab kasutusjärgse hoolduse oma kompetentsuse piires | |  |
| on motiveeritud õppima, huvitub iseenda ja eriala/valdkonna arengust; arendab ennast sihipäraselt | |  |
| hoiab ennast treeningutega vormis | |  |
| töötab tõhusalt meeskonnas ja selle huvides ning kohandub meeskonnaga; arvestab teistega ja täidab oma rolli meeskonnas | |  |
| kasutab oma töös eesti keelt vastavalt seadusega kehtestatud nõuetele | |  |
| kasutab tööks vajalikke info- ja kommunikatsioonitehnoloogia vahendeid (riistvara ja tarkvara, raadiosidevahendid, navigatsiooniseadmed jm) vastavalt kehtestatud korrale ja kasutusjuhenditele | |  |
| **Märkused/põhjendused:** | |  |
| **Koondhinnang** (sobivus töötada päästemeeskonna juhi ametikohal): | |  |
| **Põhjendus (soovi korral iseloomustus):** | |  |
| Hindaja allkiri: | Kuupäev: | |